Kedves Szülők!

A 2022/2023-as tanévben is indítjuk a **leendő első osztályos** tanulóink számára **a sportosztályunkat,** azoknak a gyerekeknek, **akik fontosnak tartják a sport, a mozgás szerepét** a mindennapokban, akik a későbbiekben szeretnének részt venni az utánpótlás nevelésben, a versenyeztetésben.

Köznevelési sportiskolaként úgy gondoljuk, hogy a **sportolás fontos készségeket fejleszt** a gyerekekben, és kihat a viselkedésükre is. A sportolás szeretetével már egészen kis korban érdemes megismerkednie a gyerekeknek, nemcsak az **egészségmegőrzés** végett, hanem a **szociális (közösségépítés), személyiségfejlesztő és koordinációs készségek fejlődése** érdekében is.

**Mit sportoljon a gyerek?** Természetesen az életkortól függ, mikor milyen mozgásformák elsajátítására képesek a gyerekek, hiszen folyamatosan alakul a fizikai és a mentális fejlettségi szintjük. **Az ideális sport megtalálásában segítünk** a kicsiknek, figyelembe véve, hogy minden gyermek más-más jártasságokban jeleskedik, mozgásigényük a korral változhat és minden gyerek a maga ütemében fejlődik.

A sport mellett kiemelt feladatunk az **alapkészségek**, kulcskompetenciák fejlesztése, az **angol nyelv oktatása** 1. osztálytól, valamint a **művészeti képességek** fejlesztése.

**Várjuk szeretettel 2022. április 11-én 17.00 órakor fizikai képességmérésre a tanköteleskorú óvodásokat!**

A képességmérés alkalmával találkozhatnak **Kalmár Beáta tanítóval**, aki a sportosztály tanító nénije lesz, valamint **Gálfalvi Áron testnevelővel**, aki kézilabda mesteredző is és ő lesz a gyerekek testnevelője.

Várunk szeretettel minden érdeklődőt!

Üdvözlettel:

Miskolczi Erzsébet

intézményvezető